Diari Oficial de la Generalitat Valenciana


Sumari del DOGV 6854, del 04-09-2012 (2012/8208)

ORDE 25/2012, de 21 d'agost, de la Conselleria de Turisme, Cultura i Esport, per la qual es deixa sense efecte l'Orde 13/2012, de 6 de juny, de la Conselleria de Turisme, Cultura i Esport, per la qual es convoquen ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6854

Data del DOGV
:   04-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8208


Data del document
:   21-08-2012

Organisme emissor
:   Conselleria de Turisme, Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública

ORDE 25/2012, de 21 d'agost, de la Conselleria de Turisme, Cultura i Esport, per la qual es deixa sense efecte l'Orde 13/2012, de 6 de juny, de la Conselleria de Turisme, Cultura i Esport, per la qual es convoquen ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana. [2012/8208]  
Mitjançant l'Orde 13/2012, de 6 de juny, de la Conselleria de Turisme, Cultura i Esport, es van convocar ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana (DOCV núm. 6800, de 20.06.2012).  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la concessió de la subvenció.  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo, la qual cosa determina que resulte inviable l'assumpció dels compromisos de gasto previstos per a esta convocatòria.  
  
En conseqüència, fent ús de les facultats que em conferix l'article 28 de la Llei 5/1983, de 30 de desembre, del Consell, així com l'article 47.11 del Text Refós de la Llei d'Hisenda Pública de la Generalitat, resolc:  
  
Primer  
Deixar sense efecte l'Orde 13/2012, de 6 de juny, de la Conselleria de Turisme, Cultura i Esport, per la qual es convoquen ajudes per a la realització d'activitats culturals de foment de l'hàbit lector en les biblioteques i agències de lectura públiques de les entitats locals de la Comunitat Valenciana.  
  
Segon  
Deixar sense efecte tots els actes administratius derivats de l'aplicació de l'esmentada orde.  
  
Tercer  
Respecte a les sol·licituds presentades amb anterioritat a la present orde, es procedix a arxivar-les sense més tràmit, per haver quedat sense utilitat la seua pretensió, en compliment del que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart  
La present orde entrarà en vigor l'endemà a la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 21 d'agost de 2012.- La consellera de Turisme, Cultura i Esport: Lola Johnson Sastre.